
ЗАПИСНИК

СА ЧЕТРДЕСЕТTРЕЋЕ СЕДНИЦЕ ГРАДСКОГ ВЕЋА ГРАДА ЧАЧКА

      Одржане 20. априла 2026. године, у сали Градског већа града Чачка, са почетком у 9,00 часова.

У   смислу   члана   15.   Пословника   Градског   већа   града   Чачка,   Владан Милић, заменик градоначелника града Чачка, отворио је 43. седницу Градског већа и истом председаваo.

Констатовао је:

· да  од  укупно  13  чланова  Градског  већа  седници  присуствује  10 чланова и то:  Владан Милић, др Иван Глишић, Драган Штављанин, др Славица Драгутиновић, Александар Каплановић, Владимир Ристовић, Бранка Павловић, др Милош Папић  и Милош Обреновић а одсутни су Милун Тодоровић,  Александар Максимовић и  Душан Радојевић.
· да у смислу члана 15. Пословника Градског већа града Чачка, Градско веће има кворум,  те  може да ради и пуноважно одлучује;

·   да седници Градског већа присуствују:

· Рајко Баралић, заменик председника Скупштине
· Милош Теофиловић, помоћник градоначелника за друштвене делатности
· Срђан Бошковић, помоћник Градоначелника за заштиту животне средине

· Мирослав Петковић, начелник Градске управе за стручне послове Скупштине, Градоначелника и Градског већа
· Љиљана Станишић, начелник Градске управе за опште и заједничке послове
· Дејан Рашић, начелник Градске управе урбанизам
· Владимир Гојгић, начелник Градске управе за Локални економски развој 
· Александар Петровић, в.д. начелник Градске управе за инспекцијски надзор

· Небојша Бежанић, Градски правобранилац
· Дарко Василић, в.д. директор ДОО Научно технолошки парк Чачак
·    представници средстава јавног информисања
***

Владан Милић, председавајући седницом Градског већа, обавестио је чланове Градског већа да  им је достављени записник са 42. седнице Градског већа, ради усвајања.
Питао је чланове Градског већа да ли има примедби на записник са 42. седнице Градског већа. Како није било примедби на достављени записник, то је Градско веће једногласно донело:

ЗАКЉУЧАК

УСВАЈА СЕ записник са 42. седнице Градског већа града Чачка број 06-47/2026-III од 20. марта 2026. године, без примедби.
***

У смислу члана 16. Пословника Градског већа града Чачка, Владан Милић предложио је дневни ред који је достављен уз материјал за седницу.
Питао је да ли има предлога за измену или допуну дневног реда. 
Како није било предлога за измену и допуну дневног реда, Градско веће је једногласно утврдило следећи:

ДНЕВНИ РЕД:
1. УТВРЂИВАЊЕ ПРЕДЛОГА ОПЕРАТИВНОГ ПЛАНА ОДБРАНЕ ОД ПОПЛАВА ЗА ВОДЕ II РЕДА НА ТЕРИТОРИЈИ ГРАДА ЧАЧКА ЗА 2026. ГОДИНУ

2. РАЗМАТРАЊЕ ИЗВЕШТАЈА О РАДУ ДОО „НАУЧНО ТЕХНОЛОШКИ ПАРК ЧАЧАК“ ЧАЧАК ЗА 2025. ГОДИНУ

3. ДОНОШЕЊЕ РЕШЕЊА О ПРИСТУПАЊУ ОТУЂЕЊУ КП.БР.6846/4 КО ЧАЧАК
4. ДОНОШЕЊЕ РЕШЕЊА О ПРИСТУПАЊУ ПОСТУПКА АДМИНИСТРАТИВНОГ ПРЕНОСА КП.БР.5186/43 КО ЧАЧАК

5. ДОНОШЕЊЕ РЕШЕЊА О ИЗМЕНИ РЕШЕЊА О ОБРАЗОВАЊУ КОМИСИЈЕ ЗА КООРДИНАЦИЈУ ИНСПЕКЦИЈСКОГ НАДЗОРА НАД ПОСЛОВИМА ИЗ ИЗВОРНЕ НАДЛЕЖНОСТИ ГРАДА ЧАЧКА

6. ДОНОШЕЊЕ РЕШЕЊА О ОБРЗАОВАЊУ КОМИСИЈЕ ЗА ИЗРАДУ ГОДИШЊЕГ ПРОГРАМА ЗАШТИТЕ, УРЕЂЕЊА И КОРИШЋЕЊА ПОЉОПРИВРЕДНОГ ЗЕМЉИШТА НА ТЕРИТОРИЈИ ГРАДА ЧАЧКА

7. РАСПИСИВАЊЕ ЈАВНОГ ПОЗИВА ЗА ДОСТАВЉАЊЕ ПРЕДЛОГА ПОСЕБНИХ ПРОГРАМА У ОБЛАСТИ СПОРТА У 2026. ГОДИНИ

8. РАЗМАТРАЊЕ ПРЕДЛОГА СТРУЧНЕ КОМИСИЈЕ ЗА ИЗБОР ГОДИШЊИХ, ОДНОСНО ПОСЕБНИХ ПРОГРАМА У ОБЛАСТИ СПОРТА У ВЕЗИ ИЗВЕШТАЈА ПОДНОСИЛАЦА ПРОГРАМА О РЕАЛИЗОВАЊУ ГОДИШЊИХ ПРОГРАМА КОЈИМА СЕ ОСТВАРУЈЕ ОПШТИ ИНТРЕС У ОБЛАСТИ СПОРТА НА ТЕРИТОРИЈИ ГРАДА ЧАЧКА У 2025. ГОДИНИ

9. ДОНОШЕЊЕ РЕШЕЊА О ОДОБРАВАЊУ И СУФИНАНСИРАЊУ ГОДИШЊИХ ПРОГРАМА ЗА ЗАДОВОЉАВАЊЕ ПОТРЕБА И ИНТЕРЕСА ГРАЂАНА У ОБЛАСТИ СПОРТА У ГРАДУ ЧАЧКУ У 2026. ГОДИНИ

10. ДОНОШЕЊЕ РЕШЕЊА ПО ЖАЛБИ КУВЕЉИЋ БРАТИСЛАВА НА РЕШЕЊЕ ГРАДСКЕ УПРАВЕ ЗА УРБАИЗАМ ГРАДА ЧАЧКА БРОЈ 220-46/2025-ИВ-2-01 ОД 14. НОВЕМБРА 2025. ГОДИНЕ

11. ДОНОШЕЊЕ РЕШЕЊА ПО ЖАЛБИ ПУНОМОЋНИКА ЖАЛИОЦА ЕЛЕКТРОДИСТРИБУЦИЈА СРБИЈЕ ДОО  БЕОГРАД, ОГРАНАК ЕЛЕКТРОДИСТРИБУЦИЈА ЧАЧАК НА РЕШЕЊЕ ГРАДСКЕ УПРАВЕ ЗА ИНСПЕКЦИЈСКИ НАДЗОР ГРАДА ЧАЧКА БРОЈ 355-1201/2025 ОД 20. НОВЕМБРА 2025. ГОДИНЕ

12. ДОНОШЕЊЕ РЕШЕЊА ПО ЖАЛБИ ПУНОМОЋНИКА ЖАЛИОЦА СТАМБЕНЕ ЗАЈЕДНИЦЕ ЦАРА ДУШАНА 11 НА РЕШЕЊЕ ГРАДСКЕ УПРАВЕ ЗА ИНСПЕКЦИЈСКИ НАДЗОР ГРАДА ЧАЧКА БРОЈ 355-1059/2025 ОД 20. НОВЕМБРА 2025. ГОДИНЕ

13. ДОНОШЕЊЕ РЕШЕЊА ПО ПАЛБИ ВУЧКОВИЋ АЛЕКСАНДРА ИЗ ЧАЧКА НА РЕШЕЊЕ ЦЕНТРА ЗА СОЦИЈАЛНИ РАД ГРАДА ЧАЧКА БРОЈ 533-64-96/2026 ОД 26. ФЕБРУАРА 2026. ГОДИНЕ

14. ДОНОШЕЊЕ РЕШЕЊА ПО ЖАЛБИ ИЛИЋ СЕЛЕНЕ ИЗ ЧАЧКА НА РЕШЕЊЕ ЗАМЕНИКА ГРАДОНАЧЕЛНИКА ГРАДА ЧАЧКА БРОЈ 67-133/2025-II ОД 11. ДЕЦЕМБРА 2025. ГОДИНЕ

15. ДОНОШЕЊЕ РЕШЕЊА ПО ЖАЛБИ ЈЕЧМЕНИЋ ЛУЦИЈЕ ИЗ ЧАЧКА НА РЕШЕЊЕ ЗАМЕНИКА ГРАДОНАЧЕЛНИКА ГРАДА ЧАЧКА БРОЈ 67-133/2025-II ОД 11. ДЕЦЕМБРА 2025. ГОДИНЕ

16. ДОНОШЕЊЕ РЕШЕЊА О УПОТРЕБИ СРЕДСТАВА СТАЛНЕ БУЏЕТСКЕ РЕЗЕРВЕ И СТАВЉАЊУ ВАН СНАГЕ РЕШЕЊА ГРАДСКОГ ВЕЋА БРОЈ 06-173/2025-III ОД 7. НОВЕМБРА 2025. ГОДИНЕ 
РАД ПО ТАЧКАМА ДНЕВНОГ РЕДА: 
ПРВА ТАЧКА:
УТВРЂИВАЊЕ ПРЕДЛОГА ОПЕРАТИВНОГ ПЛАНА ОДБРАНЕ ОД ПОПЛАВА ЗА ВОДЕ II РЕДА НА ТЕРИТОРИЈИ ГРАДА ЧАЧКА ЗА 2026. ГОДИНУ

Љиљана Станишић у уводном излагању по овој тачки дневног реда упознала је чланове Градског већа са Предлогом оперативног плана одбране од поплава за воде II реда на територији града Чачка за 2026. годину и истакла да је правни основ за доношење овог плана садржан у Закону о водама којим је прописано да је јединица локалне самоуправе израђује оперативни план одбране од поплава за воде II реда и након прибављеног позитивног мишљења од стране Јавног водопривредног предузећа исти доноси надлежни орган. Нагласнила је да се овим планом обезбеђује управљање ризицима од поплава и смањује могуће штетне последице поплава на живот и здравље људи, животну средину, материјална и културна добра и привредну активност. Посебно је нагласила да Оперативни план садржи Извод из републичког оперативног плана за воде И реда, штићена и нештићена подручја, графичке прилоге, организовање одбране од поплава и водотокове другог реда. 
По упознавању са Нацртом Градско веће је једноггласно утврдило Предлог оперативног плана одбране од поплава за воде II реда на територији града Чачка за 2026. годину и доставио Скупштини на разматрање и доношење. 
ДРУГА ТАЧКА:
РАЗМАТРАЊЕ ИЗВЕШТАЈА О РАДУ ДОО „НАУЧНО ТЕХНОЛОШКИ ПАРК ЧАЧАК“ ЧАЧАК ЗА 2025. ГОДИНУ
У уводном излагању по овој тачки дневног реда, Дарко Василић, упознао је чланове Градског већа са Извештајем о раду ДОО „Научно технолошки парк Чачак“ Чачак за 2025. годину, детаљно образложио све елементе извештаја и пословања овог друштва у 2025. години, са посебним нагласком да је НТП у 2025. години активности спроводио у складу са усвојеним планом и програмом.

По завршеном уводном излагању и дискусији Славице Драгутиновић, Градско веће је једногласно усвојило Извештај о раду ДОО „Научно технолошки парк Чачак“ Чачак за 2025. годину и доставило Скупштини на разматрање и усвајање. 
ТРЕЋА ТАЧКА:
ДОНОШЕЊЕ РЕШЕЊА О ПРИСТУПАЊУ ОТУЂЕЊУ КП.БР.6846/4 КО ЧАЧАК

Дејан Рашић у уводном излагању по овој тачки дневног реда упознао је чланове Градског већа са предлогом решења о приступању отуђењу из јавне својине града Чачка непосредном погодбом кп.бр. 6846/4 КО Чачак површине 123м2 Даниловић фемили инвест доо који је власник сусденим катастарских парцвела, а ради исправне границе суседних катастарских парцела.

По упознавању са Предлогом Градско веће је једногласно донело следеће

РЕШЕЊЕ

о приступању отуђењу кат.парцеле бр. 6846/4 КО Чачак

I ПРИСТУПА СЕ отуђењу из јавне својине града Чачка непосредном погодбом катастарске парцеле бр. 6846/4, лист непокретности 165 за КО Чачак, површине 123m2 DANILOVIĆ FAMILY INVEST DOO из Чачка, који је власник суседних катастарских парцела бр. 6846/1 и 6842/2 обе у КО Чачак, ради исправке граница суседних катастарских парцела.


II Пуномоћник DANILOVIĆ FAMILY INVEST DOO из Чачка, адвокат Бојан Пешић се писаним путем сагласио са ценом грађевинског земљишта обрачунатом од стране Министарства финансија - Пореске управе, филијала Чачак од 12.03.2026. године, у износу од 4.176,00 дин./m2, односно укупан износ од 513.648,00 динара.

III Поступак отуђења грађевинског земљишта спровешће Комисија за грађевинско земљиште. 
О б р а з л о ж е њ е


DANILOVIĆ FAMILY INVEST DOO из Чачка је поднео захтев бр. 463-2/2026-IV-2-07 од 02.02.2026. године за откуп катастарске парцеле бр. 6846/4 КО Чачак непосредном погодбом, уз образложење да је власник суседне катастарске парцеле бр. 6846/1 КО Чачак. Уз захтев је приложено пуномоћје и подаци катастра непокретности.


Градска управа за урбанизам је по службеној дужности прибавила информацију о локацији бр. 958-176/2026-IV-2-01 од 13.02.2026. године.


Увидом у податке катастра непокретности утврђено је да је катастарска парцела бр. 6846/4 КО Чачак површине 123m2 у јавној својини града Чачка, која се води по култури као воћњак 2.класе, а да су кат. парцеле бр. 6846/1 и 6842/2 обе у КО Чачак у својини подносиоца захтева. Увидом у информацију о локацији утврђено да је катастарска парцела бр. 6846/4 КО Чачак обухваћена ПЛАНОМ ГЕНЕРАЛНЕ РЕГУЛАЦИЈЕ „АТЕНИЦА-КУЛИНОВЦИ“ у Чачку („Сл. лист града Чачка“ бр. 14/2014, 20/2018, 29/2020 и 26/2022) и да се према наведеном планском акту налази у зони за комерцијалне делатности и да преко парцеле прелази постојећа атмосферска канализација. Прегледом података на националној дигиталној платформи Геосрбија утврђено је да се кат. парцела бр. 6846/4 КО Чачак граничи и налази између кат. парцела бр. 6846/1 и 6842/2 обе у КО Чачак и обе у својини подносиоца захтева.

Увидом у процену Министарства финансија - Пореске управе, филијала Чачак, утврђено је да је наведена кат. парцела процењена на 4.176,00 дин/м2 (укупан износ 513.648,00 динара), а увидом у процену ЈП ГРАДАЦ ЧАЧАК, да је наведена кат. парцела процењена на 2.528,00 дин/m2. 


Чланом 99. став 2. Закона о планирању и изградњи, између осталог, прописано је да отуђење неизграђеног грађевинског земљишта, када је власник грађевинског земљишта у јавној својини јединица локалне самоуправе спроводи јединица локалне самоуправе.

Чланом 84. став 1. тачка 2) Статута града Чачка прописано је да Градско веће града Чачка доноси акт о приступању располагању непокретностима у јавној својини Града, када је доношење овог акта прописано посебним прописима.


Чланом 11. став 1. Одлуке о грађевинском земљишту прописано је, између осталог, да Градско веће града Чачка доноси акт о приступању располагању грађевинским земљиштем у јавној својини Града када је доношење овог акта прописано посебним прописима, ставом 4. да поступак располагања и прибављања грађевинског земљишта спроводи Комисија за грађевинско земљиште, коју именује градоначелник Града, а ставом 7. истог члана прописано је да стручне и административне послове, као и предлоге одлука и других аката у поступку располагања и прибављања грађевинског земљишта, за надлежни орган припрема орган управе града Чачка надлежан за имовинско - правне послове. 
 


Чланом 28. став 1. тачка 2) Одлуке о грађевинском земљишту прописано је да се грађевинско земљиште може отуђити непосредном погодбом у случају исправке граница суседних катастарских парцела.


Градска управа за урбанизам града Чачка позвала је пуномоћника подносиоца захтева да се писаним путем изјасни на цену обрачунату од стране Министарства финансија - Пореске управе, филијала Чачак (4.176,00 дин./m2), која је виша од тржишне цене обрачунате од стране ЈП Градац Чачак.

Дана 17.03.2026. године, подносилац иницијативе се писаним путем сагласио са ценом грађевинског земљишта обрачунатом од стране Министарства финансија - Пореске управе, филијала Чачак (4.176,00 дин./m2) односно укупан износ од 513.648,00 динара. Градска управа за урбанизам града Чачка утврдила је да је иницијатива за отуђење катастарске парцеле бр. 6846/4 КО Чачак уредна, потпуна и поднета од стране овлашћеног лица, као и да су испуњени прописани услови за приступање располагању грађевинским земљиштем и сходно томе доставила предлог решења о приступању отуђењу наведене парцеле Градском већу града Чачка. 
 


Како катастарска парцела бр. 6846/4 КО Чачак не испуњава услове за посебну грађевинску парцелу обзиром да је површине 123м2, како се са обе стране граничи са парцелама које су у власништву подносиоца захтева, како се не налази на површини планиране јавне намене и како је отуђење у интересу Града обзиром да се њиме обезбеђује приход за Град, Градско веће града Чачка је донело решење као у диспозитиву.

ЧЕТВРТА ТАЧКА:
ДОНОШЕЊЕ РЕШЕЊА О ПРИСТУПАЊУ ПОСТУПКА АДМИНИСТРАТИВНОГ ПРЕНОСА КП.БР.5186/43 КО ЧАЧАК
Небојша Бежанић у уводном излагању по овој тачки дневног реда упознао је чланове Градског већа са Предлогом решења о покретању поступка административног пренса кп.бр.5186/43 КО Чачак у површини од 817м2, које земљиште је по врсти градско грађевинско земљиште, по култури остало вештачки створено неплодно земљиште, у својини Републике Србије а чији је носилац права коришћења „Слобода апарати“. Истакао је да је решење Владе Републике Србије утврђен јавни интрес за административни пренос у циљу изградње јавне саобраћајне површине-Булевар Танаска Рајића, а за корисника административног преноса корисник је град Чачак. 

По упознавању са предлогом Градско веће је једногласно донело следеће

РЕШЕЊЕ
о покретању поступка административног преноса непокретности означене као

к.п.бр. 5186/43 КО Чачак


Покреће се поступак административног преноса к.п.бр. 5186/43 КО Чачак у површини од 817 м2, врста земљишта градско грађевинско земљиште, по култури остало вештачки створено неплодно замљиште, државна својина Републике Србије, носилац права коришћења SLOBODA APARATI DOO Čačak, све уписано у лист непокретности бр. 7175 КО Чачак.

О  б  р  а  з  л  о  ж  е  њ  е


Правни основ за доношење решења о покретању поступка административног преноса садржан је у чл. 3. ст. 3. Одлуке о прибављању, управљању и располагању стварима у јавној својини града Чачка („Службени лист града Чачка“ бр. 14/2018 и 8/2019), којим је прописано да одлуку о покретању поступка експропријације односно административног преноса доноси Градско веће града Чачка на предлог Градског правобранилаштва града Чачка.


Из Информације о локацији издате од стране Градске управе за урбанизам града Чачка бр. 958-727/2025-IV-2-01 од 4. јула 2025. године утврђено је да је к.п.бр. 5186/43 КО Чачак обухваћена Планом генералне регулације „ЉУБИЋ-КОЊЕВИЋИ“ у Чачку („Службени лист града Чачка“ бр. 13/2014, 29/2020 и 15/2022 – исправка) и да се према наведеном планском акту налази у саставу јавне саобраћајне површине – Булевар Танаска Рајића.


Решењем Владе РС 05 број: 465-13084/2025 од 27.новембра 2025. године, утврђен је јавни интерес за експропријацију, односно административни пренос непокретности у циљу изградње јавне саобраћајне површине – Булевар Танаска Рајића, а за корисника административног преноса одређен је град Чачак.


Како је к.п.бр. 5186/43 КО Чачак планским актом предвиђена за јавну саобраћајну површину, то је потребно извршити административни пренос наведене парцеле.


Имајући у виду напред наведено, Градско веће града Чачка донело је решење као у диспозитиву.

ПЕТА ТАЧКА:
ДОНОШЕЊЕ РЕШЕЊА О ИЗМЕНИ РЕШЕЊА О ОБРАЗОВАЊУ КОМИСИЈЕ ЗА КООРДИНАЦИЈУ ИНСПЕКЦИЈСКОГ НАДЗОРА НАД ПОСЛОВИМА ИЗ ИЗВОРНЕ НАДЛЕЖНОСТИ ГРАДА ЧАЧКА

У оквиру ове тачке дненвог реда а након уводног излагања Александара Петровића, Градско веће је једногласно донело следеће

РЕШЕЊЕ

 О  ИЗМЕНИ РЕШЕЊА О ОБРАЗОВАЊУ  КОМИСИЈЕ ЗА КООРДИНАЦИЈУ ИНСПЕКЦИЈСКОГ НАДЗОРА НАД ПОСЛОВИМА ИЗ ИЗВОРНЕ НАДЛЕЖНОСТИ ГРАДА ЧАЧКА







Члан 1.

У Решењу о образовању Комисија за координацију инспекцијског надзора над пословима из изворне надлежности града Чачка („Службени лист града Чачка“, 1/2024 и 6/2026),  у члану 5. уместо Игора Кривокапића, досадашњег члана,  именује се Александар Петровић, в.д. начелник Градске управе за инспекцијски надзор града Чачка. 

Члан 2. 

Овo решење ступа на снагу осмог дана од дана објављивања у „Службеном листу града Чачка“. 

ШЕСТА ТАЧКА
ДОНОШЕЊЕ РЕШЕЊА О ОБРАЗОВАЊУ КОМИСИЈЕ ЗА ИЗРАДУ ГОДИШЊЕГ ПРОГРАМА ЗАШТИТЕ, УРЕЂЕЊА И КОРИШЋЕЊА ПОЉОПРИВРЕДНОГ ЗЕМЉИШТА НА ТЕРИТОРИЈИ ГРАДА ЧАЧКА

У оквиру ове тачке дневног реда а након уводног излагања Владимира Гојгића, који је истакао да је правни основ за доношење овог решења садржан у Закону о пољопривредом земљишту и да је потребно образовати нову комисију обзиром да је мандат претходне комисије истекао 17. марта 2026. године,  Градско веће је једногласно донело следеће

РЕШЕЊЕ

о образовању Комисије за израду Годишњег програма заштите, уређења и коришћења пољопривредног земљишта на територији града Чачка

I

            ОБРАЗУЈЕ СЕ Комисија за израду Годишњег програма заштите, уређења и коришћења пољопривредног земљишта на територији града Чачка у сатаву:

ПРЕДСЕДНИК

· Весна Павловић, дипломирани инжењер агрономије, Градска управа за локални економски развој града Чачка,

ЗАМЕНИК ПРЕДСЕДНИКА
· Миланка Крџић, дипломирани инжењер агрономије, Градска управа за локални економски развој града Чачка,

ЧЛАНОВИ:

· Катарина Миловановић, дипломирани економиста, Градска управа за локални економски развој града Чачка,

· Зоран Миловановић, дипломирани економиста, Градска управа за локални економски развој града Чачка,

· Небојша Милошевић, доктор биотехничких наука, Институт за воћарство Чачак,

· Никола Јовановић, агроекономиста, Институт за воћарство Чачак,

· Вера Петровић, инжењер геодезије, Служба за катастар непокретности Чачак,

· Биљана Марковић, инжењер геодезије, Служба за катастар непокретности Чачак.

II

Задатак Комисије је:

-да пре израде предлога Годишњег програма заштите, уређења и коришћења пољопривредног земљишта на територији града Чачка, обавести јавним позивом образовне установе – школе, стручне пољопривредне службе, социјалне установе, високообразовне установе – факултете и научне институте чији је оснивач држава, установе за извршење кривичних санкција, да Комисији доставе захтеве за признавање права на коришћење пољопривредног земљишта у државниј својини без плаћања накнаде у површини која је примерена делатности којом се баве, да размотри достављене захтеве и донесе одлуку о истим (члан 61.Закона о пољопривредном земљишту);

-да пре израде Предлога годишњег програма заштите, уређења и коришћења пољопривредног земљишта на територији града Чачка обавести јавним позивом правна и физичка лица који су власници функционалног система за наводњавање и одводњавање, рибњака, вишегодишњих засада старијих од три године, а млађих од 30 година у роду,  функционалних пољопривредних објеката, а који се налазе на земљишту у  државној својини и правна и физичка лица која су власници објеката за узгој и држање животиња и која се баве држањем и узгојом животиња,  а у циљу производње хране за животиње, да Комисији доставе захтеве за признавање права пречег закупа са потребном документацијом, најкасније до 30. октобра текуће године за наредну  годину, да размотри достављене захтеве и донесе одлуку о истим (члан 64а Закона о пољопривредном земљишту);

- да изради Предлог годишњег програма у складу са одредбама чл. 60, 61,61а и 64а Закона о пољопривредном земљишту, упутствима и инструкцијама Министарства пољопривреде, шумарства и водопривреде о изради годишњег програма заштите, уређења и коришћења пољопривредног земљишта;

-да прибави мишљење од Комисије за давање мишљења на годишњи програм коју образује градоначелник, а која у свом саставу има најмање половину чланова физичких лица – пољопривредника који су уписани у Регистар пољопривредних газдинстава;

- да прибави писану сагласност Министарства пољопривреде, шумарства и водопривреде на Предлог годишњег програма;

- да достави Предлог годишњег програма Градском већу на разматрање и доношење у складу са чланом 60. Закона о пољопривредном земљишту.

III

Комисија се образује на период од четири године.

СЕДМА ТАЧКА:
РАСПИСИВАЊЕ ЈАВНОГ ПОЗИВА ЗА ДОСТАВЉАЊЕ ПРЕДЛОГА ПОСЕБНИХ ПРОГРАМА У ОБЛАСТИ СПОРТА У 2026. ГОДИНИ

Милош Теофиловић, у уводном излагању по овој тачки дневног реда упознао је чланове Градског већа са Текстом јавног позива за достављање предлога посебних програма у области спорта у 2026. години и истакао да је предмет овог јавног позива додела средстава за реалиазцију посебних програма за задовољава потреба и интреса грађана у области спорта у граду Чачку у 2026. години и то рационално и наменско коришћење спортских сала и спортских објеката у државној својини чији је корисник град Чачак и спортских објеката у својини града кроз одобравање њиховог коришћења за спортске активности и доделу термина за тренирање учесницима у систему спорта. 
По упознавању са предложеним текстом јавног позива Градско веће је једногласно расписало 

ЈАВНИ ПОЗИВ

ЗА ДОСТАВЉАЊЕ ПРЕДЛОГА ПОСЕБНИХ ПРОГРАМА 

У ОБЛАСТИ СПОРТА У 2026. ГОДИНИ


1. Предмет овог јавног позива је додела средстава за реализацију посебних програма за задовољавање потреба и интереса грађана у области спорта у граду Чачку у 2026. години, и то:

- рационално и наменско коришћење спортских сала и спортских објеката у државној својини чији је корисник град Чачак и спортских објеката у својини града кроз одобравање њиховог коришћења за спортске активности и доделу термина за тренирање учесницима у систему спорта.


2. Право на доделу средстава имају надлежан територијални спортски савез града и друге организације у области спорта са седиштем на територији града.


3. За реализацију посебних програма поднетих по овом Јавном позиву опредељена су средства у износу од 8.000.000,00 динара.

4. Одобрена средства морају бити употребљена најкасније до краја текуће године.

5. Предлог програма се оцењује према следећим критеријумима: 

1) испуњеност формалних (административних) услова које треба да испуни предлог програма; 

2) испуњење услова који се тичу подносиоца, односно носиоца програма утврђених Законом и овом одлуком; 

3) усклађености циљева програма са потребама и интересима грађана у области спорта у граду Чачку, циљевима програма развоја спорта у граду Чачку и циљевима Националне стратегије развоја спорта у Републици Србији; 
4) вредновање квалитета предлога програма. 

6. Основни услови које носилац програма мора да испуни су:

1) да је регистрован у складу са законом; 

2) да је уписан у евиденцију у складу са законом; 

3) да искључиво или претежно послује на недобитној основи, ако законом није друкчије одређено; 

4) да има седиште на територији града Чачка; 

5) да је директно одговоран за припрему и извођење програма; 

6) да је претходно обављао делатност најмање годину дана; 

7) да испуњава, у складу са законом, прописане услове за обављање спортских активности и делатности; 

8) да је доставио извештај о успешној реализацији одобреног програма укључујући и доказе о наменском коришћењу средства буџета града, уколико је био носилац програма претходне године; 

9) да располаже капацитетима за реализацију програма. 

7.  Носилац програма не може да: 

1) буде у поступку ликвидације, стечаја и под привременом забраном обављања делатности; 

2) има блокаду пословног рачуна у тренутку закључења уговора о реализацији програма и пребацивања (уплате) буџетских средстава на пословни рачун, пореске дугове или дугове према организацијама социјалног осигурања; 

3) буде у последње две године правноснажном одлуком кажњен за прекршај или привредни преступ у вези са својим финансијским пословањем, коришћењем имовине, раду са децом и спречавањем негативних појава у спорту. 


 8. Конкурсну документацију спортске организације могу преузети на писарници Градске управе града Чачка (шалтер број 12) или на сајту www.cacak.org.rs.


 9.  Конкурс је отворен 8 (осам) дана од дана објављивања на интернет сајту града Чачка.

10. Обавештење о одобреним програмима објављују се на интернет сајту града Чачка, у роковима предвиђеним Одлуком о одобравању и финансирању програма за задовољавање потреба и интереса грађана у области спорта у Чачку („Сл. лист града Чачка“ бр. 23/2016 и 16/2022).

11. Непотпуне и неблаговремене пријаве неће се разматрати.

 12. Пријаве на конкурс, у затвореној коверти, доставити на адресу: Градско веће града Чачка - Комисија за спорт, ул. Жупана Страцимира број 2, са назнаком «НЕ ОТВАРАЈ - ПРИЈАВА НА КОНКУРС».

ОСМА ТАЧКА:
РАЗМАТРАЊЕ ПРЕДЛОГА СТРУЧНЕ КОМИСИЈЕ ЗА ИЗБОР ГОДИШЊИХ, ОДНОСНО ПОСЕБНИХ ПРОГРАМА У ОБЛАСТИ СПОРТА У ВЕЗИ ИЗВЕШТАЈА ПОДНОСИЛАЦА ПРОГРАМА О РЕАЛИЗОВАЊУ ГОДИШЊИХ ПРОГРАМА КОЈИМА СЕ ОСТВАРУЈЕ ОПШТИ ИНТРЕС У ОБЛАСТИ СПОРТА НА ТЕРИТОРИЈИ ГРАДА ЧАЧКА У 2025. ГОДИНИ
У оквиру ове тачке дневног реда а након уводног излагања Мирослава Петковића, Градско веће је једногласно донело следећи

ЗАКЉУЧАК

1. УСВАЈА СЕ Извештај  о реализовању програма којима се остварује општи интерес у области спорта на територији града Чачка у 2025. години, које су доставили следећи подносиоци програма:

1. Фудбалски клуб „Јединство“ Горња Горевница

2. Фудбалски клуб „Јединство“ Коњевићи

3. Фудбалски клуб „Рудар“ Бресница

4. Фудбалски клуб „Парменац“ Парменац

5. Фудбалски клуб „Кеј“ Чачак

6. Фудбалски клуб „Чачак 94“ Чачак

7. Фудбалски клуб „Гаучоси“ Чачак

8. Спортско омладинско фудбалско удружење „Ремонт 1959“ Чачак

9. Женско градско фудбалско удружење „Борац“ Чачак

10. Фудбалски савез града Чачка

11. Кошаркашки клуб „Младост“ Чачак

12. Кошаркашки клуб „Железничар“ Чачак 

13. Женски кошаркашки клуб „Ча баскет“ Чачак

14. Омладински кошаркашки клуб „Чачак 94“ Чачак

15. Спортско удружење „Топ зицер“ Чачак

16. Карате клуб „Младост“ Чачак

17. Клуб контактних спортова „СМТ“ Чачак

18. Клуб контактних спортова „Полет“ Чачак

19. Карате савез града Чачка

20. Атлетски клуб „Слобода“ Чачак

21. Атлетски клуб „Чаак“ Чачак

22. Коњички клуб „Грива“ Чачак

23. Тениски клуб „Слобода“ Чачак

24. Тениски клуб „Теннис поинт“ Чачак

25. Тениски клуб „ Чачак“ Чачак

26. Одбојкашки клуб „Слобода С“ Чачак

27. Одбојкашки клуб „Борац“ Чачак

28. Спортски клуб деце и омладине са посебним потребама „Морава“ Чачак

29. Спортски клуб „Цадист“ Чачак

30. Спортско удружење глувих и наглувих Чачак

31. Спортско удружење слепих и слабовидих „Див“ Чачак

32. Плесни клуб „Луна“ Чачак

33. Плесни клуб „Star dance studio“ Чачак

34. Удружење спортских риболоваца „Морава 1925“ Чачак

35. Аеро клуб „Овчар Каблар“ Чачак

36. Клуб екстремних спортова „Armadillo“ Чачак

37. Планинарско друштво „Каблар“ Чачак

38. Планинарски клуб „ФРА“ Чачак

39. Ауто мото спортски клуб „WRR“ Чачак

40. Аутомобилски спортски клуб „Херц“ Чачак

41. Ауто мото спортски клуб Чачак

42. Мотокрос клуб „Танаско Рајић“ Чачак

43. Стрељачки клуб „Борац“ Чачак

44. Стрељачки клуб „Слобода“ Чачак

45. Спортско удружење за стрељаштво „Два пиштоља“ Чачак

46. Стреличарски клуб „Прељина“ Прељина

47. Стреличарско удружење „Вукови“ Чачак

48. Спортско удружење за практично стрељаштво „Борац“ Чачак

49. Кик бокс клуб „Борац“ Чачак

50. Џудо клуб „Борац“ Чачак

51. Џудо клуб „Роки“ Чачак

52. Рвачки клуб „Борац“ Чачак

53. Спортско удружење Ашихара каикан „Обилић“ Чачак

54. Боди билдинг клуб „Борац“ Чачак 

55. Боди билдинг клуб „Атлета“ Чачак

56. Кајак клуб „Чачак“ Чачак

57. Шаховски клуб „Борац“ Чачак

58. Билијар клуб „Либеро 5“ Чачак

59. Пикадо клуб „Фамилија 032“ Чачак

60. Спортско удружење „Па како“ Чачак

61. Пикадо удружење „Рио де Риђаге 149“ Чачак

ДЕВЕТА ТАЧКА:
ДОНОШЕЊЕ РЕШЕЊА О ОДОБРАВАЊУ И СУФИНАНСИРАЊУ ГОДИШЊИХ ПРОГРАМА ЗА ЗАДОВОЉАВАЊЕ ПОТРЕБА И ИНТЕРЕСА ГРАЂАНА У ОБЛАСТИ СПОРТА У ГРАДУ ЧАЧКУ У 2026. ГОДИНИ
У оквиру ове тачке дневног реда а након уводног излагања Мирослава Петковића, Градско веће је једногласно донело следећа решења o одобравању и суфинансирању годишњих програма за задовољавање потреба и интереса грађана у области спорта у граду Чачку у 2026. години, следећим спортским организацијама:
	редни број
	организација у области спорта
	          спорт
	износ
(у динарима)


	                          област

	
	
	
	
	

	1. 
	Фудбалски клуб „Јединство“ Горња Горевница
	фудбал
	398.100,00
	учешће спортских организација са територије града Чачка у домаћим и европским клупским такмичењима

	2. 
	Фудбалски клуб „Јединство“ Коњевићи
	фудбал
	1.002.400,00
	учешће спортских организација са територије града Чачка у домаћим и европским клупским такмичењима

	3. 
	Фудбалски клуб „Рудар“ Бресница
	фудбал
	362.825,00
	учешће спортских организација са територије града Чачка у домаћим и европским клупским такмичењима

	4. 
	Фудбалски клуб „Парменац“ Парменац
	фудбал
	219.650,00
	учешће спортских организација са територије града Чачка у домаћим и европским клупским такмичењима

	5. 
	Фудбалски клуб „Кеј“ Чачак
	фудбал
	219.650,00
	учешће спортских организација са територије града Чачка у домаћим и европским клупским такмичењима

	6. 
	Фудбалски клуб „Чачак 94“ Чачак
	фудбал
	240.000,00
	учешће спортских организација са територије града Чачка у домаћим и европским клупским такмичењима

	7. 
	Фудбалски клуб „Гаучоси“ Чачак
	фудбал
	350.000,00
	учешће спортских организација са територије града Чачка у домаћим и европским клупским такмичењима

	8. 
	Спортско омладинско фудбалско удружење „Ремонт 1959“ Чачак
	фудбал
	219.650,00
	учешће спортских организација са територије града Чачка у домаћим и европским клупским такмичењима

	9. 
	Женско градско фудбалско удружење „Борац“ Чачак
	фудбал
	1.300.000,00
	учешће спортских организација са територије града Чачка у домаћим и европским клупским такмичењима 

	10. 
	Фудбалски савез града Чачка
	фудбал
	100.000,00
	учешће спортских организација са територије града Чачка у домаћим и европским клупским такмичењима

	11. 
	Кошаркашки клуб „Младост“ Чачак
	кошарка
	1.236.000,00
	учешће спортских организација са територије града Чачка у домаћим и европским клупским такмичењима

	12. 
	Кошаркашки клуб „Железничар“ Чачак 
	кошарка
	2.000.000,00
	1) учешће спортских организација са територије града Чачка у домаћим и европским клупским такмичењима 1.800.000,00 динара

2) организација спортских такмичења од посебног значаја за град Чачак 200.000,00 динара

	13. 
	Омладински кошаркашки клуб „Чачак 94“ Чачак 
	кошарка
	7.800.000,00
	учешће спортских организација са територије града Чачка у домаћим и европским клупским такмичењима

	14. 
	Женски кошаркашки клуб „Ча баскет“ Чачак
	кошарка
	800.000,00
	учешће спортских организација са територије града Чачка у домаћим и европским клупским такмичењима

	15. 
	Спортско удружење „Топ зицер“ Чачак
	кошарка
	100.000,00
	учешће спортских организација са територије града Чачка у домаћим и европским клупским такмичењима

	16. 
	Карате клуб „Младост“ Чачак
	карате
	75.000,00
	учешће спортских организација са територије града Чачка у домаћим и европским клупским такмичењима 

	17. 
	Клуб контактних спортова „СМТ“ Чачак
	карате
	30.000,00
	учешће спортских организација са територије града Чачка у домаћим и европским клупским такмичењима 

	18. 
	Клуб контактних спортова „Полет“ Чачак
	карате
	40.000,00
	учешће спортских организација са територије града Чачка у домаћим и европским клупским такмичењима 

	19. 
	Карате савез града Чачка
	карате
	25.600,00
	учешће спортских организација са територије града Чачка у домаћим и европским клупским такмичењима 

	20. 
	Тениски клуб „Слобода“ Чачак
	тенис
	580.000,00
	1) учешће спортских организација са територије града Чачка у домаћим и европским клупским такмичењима 290.000,00 динара
2) организација спортских такмичења од посебног значаја за град Чачак 290.000,00 динара

	21. 
	Тениски клуб „Теннис поинт“ Чачак
	тенис
	280.000,00
	1) учешће спортских организација са територије града Чачка у домаћим и европским клупским такмичењима 140.000,00 динара
2) организација спортских такмичења од посебног значаја за град Чачак 140.000,00 динара

	22. 
	Тениски клуб „ Чачак“ Чачак
	тенис
	116.000,00
	учешће спортских организација са територије града Чачка у домаћим и европским клупским такмичењима 

	23. 
	Коњички клуб „Грива“ Чачак
	коњички спорт
	407.800,00
	подстицање и стварање услова за унапређење спортске рекреације, односно бављења грађана спортом, посебно деце, омладине, жена и особа са инвалидитетом

	24. 
	Одбојкашки клуб „Слобода С“ Чачак
	одбојка
	374.000,00
	учешће спортских организација са територије града Чачка у домаћим и европским клупским такмичењима

	25. 
	Одбојкашки клуб „Борац“ Чачак
	одбојка
	219.900,00
	учешће спортских организација са територије града Чачка у домаћим и европским клупским такмичењима

	26. 
	Атлетски клуб „Слобода“ Чачак
	атлетика
	800.000,00
	учешће спортских организација са територије града Чачка у домаћим и европским клупским такмичењима

	27. 
	Атлетски клуб „Чаак“ Чачак
	атлетика
	300.000,00
	учешће спортских организација са територије града Чачка у домаћим и европским клупским такмичењима 

	28. 
	Спортски клуб деце и омладине са посебним потребама „Морава“ Чачак
	спорт особа са инвалидитетом
	347.875,00
	учешће спортских организација са територије града Чачка у домаћим и европским клупским такмичењима

	29. 
	Спортски клуб „Цадист“ Чачак
	спорт особа са инвалидитетом
	101.645,00
	учешће спортских организација са територије града Чачка у домаћим и европским клупским такмичењима

	30. 
	Спортско удружење глувих и наглувих Чачак
	спорт особа са инвалидитетом
	191.815,00
	учешће спортских организација са територије града Чачка у домаћим и европским клупским такмичењима

	31. 
	Спортско удружење слепих и слабовидих „Див“ Чачак
	спорт особа са инвалидитетом
	60.858,00
	подстицање и стварање услова за унапређење спортске рекреације, односно бављења грађана спортом, посебно деце, омладине, жена и особа са инвалидитетом

	32. 
	Плесни клуб ''Луна'' Чачак
	спортски плес
	210.000,00
	учешће спортских организација са територије града Чачка у домаћим и европским клупским такмичењима 

	33. 
	Плесни клуб „Star dance studio“ Чачак
	спортски плес
	100.000,00
	учешће спортских организација са територије града Чачка у домаћим и европским клупским такмичењима 

	34. 
	Удружење спортских риболоваца „Морава 1925“ Чачак
	спортски риболов
	100.000,00
	учешће спортских организација са територије града Чачка у домаћим и европским клупским такмичењима 

	35. 
	Аеро клуб „Овчар Каблар“ Чачак
	ваздухопловни спорт
	135.000,00
	учешће спортских организација са територије града Чачка у домаћим и европским клупским такмичењима 

	36. 
	Планинарски клуб „ФРА“ Чачак
	планинарство


	130.000,00
	учешће спортских организација са територије града Чачка у домаћим и европским клупским такмичењима

	37. 
	Клуб екстремних спортова „Armadillo“ Чачак
	планинарство
	180.000,00


	подстицање и стварање услова за унапређење спортске рекреације, односно бављења грађана спортом, посебно деце, омладине, жена и особа са инвалидитетом

	38. 
	Планинарско друштво „Каблар“ Чачак 
	планинарство
	150.000,00
	подстицање и стварање услова за унапређење спортске рекреације, односно бављења грађана спортом, посебно деце, омладине, жена и особа са инвалидитетом

	39. 
	Ауто мото спортски клуб „WRR“ Чачак
	аутомобилизам
	150.000,00
	учешће спортских организација са територије града Чачка у домаћим и европским клупским такмичењима

	40. 
	Аутомобилски спортски клуб „Херц“ Чачак
	аутомобилизам
	90.000,00
	учешће спортских организација са територије града Чачка у домаћим и европским клупским такмичењима

	41. 
	Ауто мото спортски клуб Чачак
	мото спорт
	300.000,00
	учешће спортских организација са територије града Чачка у домаћим и европским клупским такмичењима

	42. 
	Мотокрос клуб „Танаско Рајић“ Чачак
	мото спорт
	135.000,00
	учешће спортских организација са територије града Чачка у домаћим и европским клупским такмичењима

	43. 
	Стрељачки клуб „Борац“ Чачак
	стрељаштво
	125.000,00
	учешће спортских организација са територије града Чачка у домаћим и европским клупским такмичењима 

	44. 
	Стрељачки клуб „Слобода“ Чачак
	стрељаштво
	58.500,00
	учешће спортских организација са територије града Чачка у домаћим и европским клупским такмичењима 

	45. 
	Спортско удружење за стрељаштво „Два пиштоља“ Чачак
	стрељаштво
	25.000,00
	учешће спортских организација са територије града Чачка у домаћим и европским клупским такмичењима 

	46. 
	Спортско удружење за практично стрељаштво „Борац“ Чачак
	практично стрељаштво
	28.800,00
	учешће спортских организација са територије града Чачка у домаћим и европским клупским такмичењима

	47. 
	Стреличарски клуб „Прељина“ Прељина
	стреличарство
	80.000,00
	учешће спортских организација са територије града Чачка у домаћим и европским клупским такмичењима 

	48. 
	Стреличарско удружење ''Вукови'' Чачак
	стреличарство
	34.000,00
	учешће спортских организација са територије града Чачка у домаћим и европским клупским такмичењима 

	49. 
	Кик бокс клуб „Борац“ Чачак
	кик бокс
	40.000,00
	учешће спортских организација са територије града Чачка у домаћим и европским клупским такмичењима

	50. 
	Џудо клуб „Борац“ Чачак
	џудо
	270.000,00
	учешће спортских организација са територије града Чачка у домаћим и европским клупским такмичењима 

	51. 
	Џудо клуб ''Роки'' Чачак
	џудо
	136.000,00
	учешће спортских организација са територије града Чачка у домаћим и европским клупским такмичењима 

	52. 
	Рвачки клуб „Борац“ Чачак
	рвање
	243.100,00
	учешће спортских организација са територије града Чачка у домаћим и европским клупским такмичењима

	53. 
	Спортско удружење Ашихара каикан „Обилић“ Чачак 
	ашихара каикан


	30.000,00
	учешће спортских организација са територије града Чачка у домаћим и европским клупским такмичењима

	54. 
	Боди билдинг клуб „Борац“ Чачак
	боди билдинг
	300.000,00
	учешће спортских организација са територије града Чачка у домаћим и европским клупским такмичењима

	55. 
	Боди билдинг клуб ''Атлета'' Чачак 


	боди билдинг
	46.930,00
	учешће спортских организација са територије града Чачка у домаћим и европским клупским такмичењима

	56. 
	Кајак клуб „Чачак“ Чачак
	кајак кану
	315.600,00
	1) учешће спортских организација са територије града Чачка у домаћим и европским клупским такмичењима 265.600,00 динара;

2) организација спортских такмичења од посебног значаја за јединицу локалне самоуправе 50.000,00 динара

	57. 
	Билијар клуб „Либеро 5“ Чачак
	билијар
	95.000,00
	учешће спортских организација са територије града Чачка у домаћим и европским клупским такмичењима

	58. 
	Шаховски клуб „Борац“ Чачак
	шах
	143.360,00
	подстицање и стварање услова за унапређење спортске рекреације, односно бављења грађана спортом, посебно деце, омладине, жена и особа са инвалидитетом

	59. 
	Спортско удружење „Па како“ Чачак


	пикадо
	50.000,00
	учешће спортских организација са територије града Чачка у домаћим и европским клупским такмичењима 

	60. 
	Пикадо удружење ''Рио де Риђаге 149'' Чачак
	пикадо
	50.000,00
	учешће спортских организација са територије града Чачка у домаћим и европским клупским такмичењима 

	61. 
	Пикадо клуб ''Фамилија 032'' Чачак


	пикадо
	207.000,00
	учешће спортских организација са територије града Чачка у домаћим и европским клупским такмичењима 


                                                     
      укупно 24.257.058,00 динара

Одобрени програми на редном броју 1-61, област „учешће спортских организација са територије града Чачка у домаћим и европским клупским такмичењима“, „организација спортских такмичења од посебног значаја за град Чачак „ и „подстицање и стварање услова за унапређење спортске рекреације, односно бављења грађана спортом, посебно деце, омладине, жена и особа са инвалидитетом“ се финансирају са буџетске позиције 165 «Дотације невладиним организацијама».

ДЕСЕТА ТАЧКА:
ДОНОШЕЊЕ РЕШЕЊА ПО ЖАЛБИ КУВЕЉИЋ БРАТИСЛАВА ИЗ ЧАЧКА НА РЕШЕЊЕ ГРАДСКЕ УПРАВЕ ЗА УРБАИЗАМ ГРАДА ЧАЧКА БРОЈ 220-46/2025-IV-2-01 ОД 14. НОВЕМБРА 2025. ГОДИНЕ

Мирослав Петковић у уводном излагању по овој тачки дневног реда упознао чланове Градског већа са предлогом решења по жалби Кувељић Братислава из Чачка на решење Градске управе за урбанизам града Чачка.

По упознавању са предлогом Градско веће је једногласно донело
РЕШЕЊЕ
ОДБИЈА СЕ жалба Братислава Кувељића из Чачка, 1300 каплара број 4, изјављена на Решење Градске управе за урбанизам града Чачка, број 220-46/2025-IV-6-01 од 14. новембра 2025. године, као неоснована.

О б р а з л о ж е њ е

Градска управа за урбанизам  града Чачка донела је Решење број 220-46/2025-IV-2-01 од 14. новембра 2025. године којим је одбачен захтев BRATISLAVA KUVELJIĆA PR OSTALI PREVOZ PUTNIKA U KOPNENOM SAOBRAĆAJU PRO CAR ČAČAK, Чачак 1300 каплара број 4 за издавање одобрења за ванлинијски превоз путника, поднет 13. новембра 2025. године. 

На донето решење жалбу је благовремено изјавио BRATISLAV KUVELJIĆ PR OSTALI PREVOZ PUTNIKA U KOPNENOM SAOBRAĆAJU PRO CAR ČAČAK, Чачак 1300 каплара број 4, због битних повреда одредаба Закона о општем управном поступку и Закона о превозу путника у друмском саобраћају, погрешно и непотпуно утврђеног чињеничног стања, погрешне примене материјалног права и других законом предвиђених разлога. У жалби  наводи да жалилац има регистровану предузетничку радњу BRATISLAV KUVELJIĆ PR OSTALI PREVOZ PUTNIKA U KOPNENOM SAOBRAĆAJU PRO CAR ČAČAK од 22. септембра 2025. године.  Даље наводи да је Решењем инспектора за локални превоз и путеве Градске управе за инспекцијски надзор града Чачка, дана 23. октобра 2025. године, искључено из саобраћаја путничко возило жалиоца, ознаке ČA 163-FK на 10 дана, обзиром да жалилац није поседовао одобрење јединице локалне самоуправе за ту врсту превоза, а да у решењу није констатовано да је потребно одобрење - лиценца надлежног министарства за обављање те врсте превоза, како је наведено у ожалбеном решењу. Даље истиче да је жалилац имајући у виду наведене околности поднео захтев за издавање дозволе за вршење ванлинијског превоза, а који захтев је одбачен због ненадлежности првостепеног органа за поступање по истом, те је оспорено решење незаконито јер захтев није прослеђен надлежном органу. Предлаже да другостепени орган решење укине и предмет врати првостепеном органу на поновни поступак и одлучивање.  
У одговору на жалбу првостепени орган истиче да је жалба неоснована из разлога што се у жалби наводе чињенице које се односе на решење инспектора за локални превоз и путнике Градске управе за инспекцијски надзор града Чачка, а на којим чињеницама се не заснива побијано решење. Истиче да су неосновани наводи жалбе да је Градска управа за урбанизам града Чачка дужна да захтев проследи надлежном органу ако сматра да иста није надлежна за поступање по захтеву.  Даље истиче да побијано решење није донето због ненадлежности првостепеног органа већ што се у конкретном случају не ради о управној ствари, те да на основу важећих прописа није било могуће донети било какво одобрење. 

Увидом у списе предмета утврђено је:

· да жалилац има регистровану предузетничку радњу BRATISLAV KUVELJIĆ PR OSTALI PREVOZ PUTNIKA U KOPNENOM SAOBRAĆAJU PRO CAR ČAČAK од 22. септембра 2025. године; 
· да је Решењем Градске управе за инспекцијски надзор, број 347/25-IV-6-02 од 23. октобра 2025. године, путничко возило жалиоца,  регистарске ознаке ČA 163-FK   искључено из саобраћаја на 10 дана; 

· да је пријемна канцеларија – писарница Градске управе града Чачка, дана 13. новембра 2025. године, примила  Захтев Кувељић Братислава за издавање одобрења локалне самоуправе за ванлинијски превоз путника, насловљен Министарству грађевинарства и инфраструктуре  и Руководиоцу групе за послове саобраћаја;

· да је Решењем Градске управе за урбанизам града Чачка, број 220-46/25-IV-2-01 од 14. новембра 2025. године, одбачен  захтев BRATISLAVА KUVELJIĆА PR OSTALI PREVOZ PUTNIKA U KOPNENOM SAOBRAĆAJU PRO CAR ČAČAK за издавање одобрења за ванлинијски превоз путника,  поднет 13. новембра 2025. године; 
· да је Братислав Кувељић дана 3. марта 2026. године поднео Захтев за издавање одобрења за ванлинијски превоз путника Министарству грађевинарства и инфраструктуре, а који је Министарство грађевинарства, саобраћаја и инфраструктуре квалификовао као жалбу поднеском, број 004884983 2025 14810 001 000 000 001 од 11. децембра 2025. године и исти са Решењем АПР –а,  уговором о раду, образцом о пријави на обаезно социјално осигурање жалиоца,  Решењем Градске управе за инспекцијски надзор, број 347/25-IV-6-02 од 23. октобра 2025. године и  Решењем Градске управе за урбанизам, број 220-46/25IV-2-01 од 14. новембра 2025. године, доставило Градској управи за урбанизам, а које је Градска управа за урбанизам града Чачка, уз поденесак,  број 220-46/25-IV-6-02 од 24. марта 2026. године,  доставила  Градском већу града Чачка, ради здруживања са жалбом достављеном овом органу, дана 28. новембра 2025. године и поступања по истим.
Чланом 15. Закона о превозу путника у друмском саобраћају („Службени гласник РС“, број 68/15, 41/18, 4/18-др закон, 83/18, 31/19 и 9/20), прописано је:

„Домаћи и међународни превоз обавља се на основу лиценце за обављање свих или појединих врста јавног превоза у друмском саобраћају (у даљем тексту: лиценца за превоз). 

Министарство надлежно за послове саобраћаја (у даљем тексту: Министарство) издаје лиценцу за превоз и извод лиценце за превоз (у даљем тексту: извод лиценце) привредном друштву, другом правном лицу или предузетнику са седиштем на територији Републике Србије. 

Лиценца за превоз и извод лиценце су непреносиви. 

Министар прописује изглед и садржину обрасца захтева за издавање лиценце, изглед и садржину лиценце за превоз и извода лиценце“.

Чланом 17. став 1. тачка 4. истог Закона прописано је да се лиценца за превоз издаје за домаћи ванлинијски превоз путника. Лиценцу издаје надлежно Министарство. 


По разматрању жалбе и осталих списа предмета, као и оцене свих доказа Градско веће града Чачка налази да је жалба  неоснована.  

Првостепени орган је правилно поступио када је донео ожалбено решење којим је одбацио захтев BRATISLAVA KUVELJIĆA PR OSTALI PREVOZ PUTNIKA U KOPNENOM SAOBRAĆAJU PRO CAR ČAČAK за издавање одобрења за ванлинијски превоз путника,  поднет 13. новембра 2025. године. Наводи у жалби да је путничко возило жалиоца искључено из саобраћаја јер жалилац није поседовао одобрење јединице локалне самоуправе за ту врсту превоза,  без обзира на чињеницу што је имао регистровану предузетничку радњу BRATISLAV KUVELJIĆ PR OSTALI PREVOZ PUTNIKA U KOPNENOM SAOBRAĆAJU PRO CAR ČAČAK од 22. септембра 2025. године, су без утицаја на другачије решавање ове правне ствари, јер побијано решење није засновано на решењу Градске управе за инспекцијски надзор, обзиром да се ради о потпуно различитим постпцима, вођеним пред различитим органима, са потпуно различитим мериторним решењима, једно је донето у поступку инспекцијске контроле и надзора, а друго у поступку одлучивања по захтеву. Такође, жалилац је имао право на правно средство на наведено решење Градске управе за инспекцијски надзор, ако је сматрао да истим није на правилан начин утврђено чињенично стање, а које право није искористио. Наводи жалиоца да је побијано решење незаконито јер захтев жалиоца није прослеђен надлежном органу су такође без утицаја на другачије решење ове правне ствари обзиром да првостепени орган није надлежан за поступање по наведеном захтеву, а коју чињеницу жалилац у жалби не спори, а у образложењу побијаног решења жалилац је упућен о постпку остваривања својих права, те ни на који начин није ускраћен у истим, посебно имајући у виду и то да је  захтев који је жалилац упутио првостепеном органу насловљен и на Министарство грађевинарства, саобраћаја и инфраструктуре. 

Остали наводи жалбе немају утицаја на другачије решење ове управне ствари, па је Градско веће града Чачка одлучило као у диспозитиву.
ПОУКА О ПРАВНОМ ЛЕКУ: Ово Решење је коначно и против њега није допуштена  жалба али се може покренути управни спор пред Управним судом у Београду- Одељење у Крагујевцу у року од 30 дана од дана пријема Решења.

ЈЕДАНАЕСТА ТАЧКА:
ДОНОШЕЊЕ РЕШЕЊА ПО ЖАЛБИ ПУНОМОЋНИКА ЖАЛИОЦА ЕЛЕКТРОДИСТРИБУЦИЈА СРБИЈЕ ДОО  БЕОГРАД, ОГРАНАК ЕЛЕКТРОДИСТРИБУЦИЈА ЧАЧАК НА РЕШЕЊЕ ГРАДСКЕ УПРАВЕ ЗА ИНСПЕКЦИЈСКИ НАДЗОР ГРАДА ЧАЧКА БРОЈ 355-1201/2025 ОД 20. НОВЕМБРА 2025. ГОДИНЕ

Мирослав Петковић у уводном излагању по овој тачки дневног реда упознао чланове Градског већа са предлогом решења по жалби Електродистрибуција Србије доо  Београд, огранак Електродистрибуција Чачак на Решење Градске управе за инспекцијски надзор града Чачка.
По упознавању са предлогом и дискусијом Славице Драгутиновић и Милке Владисављевић, Градско веће је једногласно донело

РЕШЕЊЕ
ОДБИЈА СЕ жалба адвоката Драгане М. Алексића и Миодрага Ј. Алексића пуномоћника Електродистрибуције Србије доо Београд, огранак Електродистрибуција Чачак, улица Кренов пролаз бб, изјављена на Решење комуналног инспектора Градске управе за инспекцијски надзор града Чачка, број 355-1201/2025-IV-6-05 од 25. децембра 2025. године, као неоснована.

О б р а з л о ж е њ е

Комунални инспектор Градске управе за инспекцијски надзор града Чачка донео је Решење, број 355-1201/2025-IV-6-05 од 25. децембра 2025. године, којим је налжено Електродистрибуцији Србије доо Бегора, огранак Електродистрибуције у Чачку да у року од 3 (три) дана од дана пријема решења раскопану површиниу јаавне намене у улици Ломиној, Мутаповој и Бате Јанковић и врати  у првобитно стање.

Извршење ће се спровести  ЈП „Градац“ на терет Електродистрибуције Србије доо Београ, огранак у Чачку. 

На донето решење жалбу је благовремено изјавио пуномоћник Електродистрибуције Србије доо Београд, огранак у Чачку због погрешно и непотпуно утврђеног чињеничног стања, повреде правила поступка, прекорачења граница овлашћења при одлучивању по слободној оцени и због тога што решење није донето сагласно циљу због кога је овлашћење поступајућем инспектору дато. У жалби наводи да је образложење ожалбеног решења паушално написано јер је непотпуно утврђено чињенично стање, обзиром да се у истом не наводи у каквом стању је поступајући инспектор затекао трасу канала у којој су постављени електро – енергетски каблови, те да није констатовао да је канал читавом трасом затрпан, односно засут ризлом и бетоном и да недостаје само завршни слој асвалта, а које завршне радове због технолошких ограничења није било могуће извести. Истиче да је овлашћено лице Електродиситрибуције Србије доо Београд  - огранак Електродистрибуција Чачак, дана 5. децембра 2025. године, Градској управи за инспекцијски надзор поднео пријаву у којој је указано да радове  на постављењу  монтажне бетонске трафостанице на к.п. бр. 431 КО Чачак, која је у јавној својини града Чачка ометају Ненад и Марија Ћусловић, власници суседне к.п. бр. 428 КО Чачак и да су истом затражили поступање надлежне инспекције како би започети радови били окончани. Предлаже да Градско веће града Чачка првостепено решење поништи и предмет врати на поновно одлучивање првостепеном органу како би првостепени орган претходно одлучио по пријави жалиоца од 5. децембра 2025. године. 

У одговору на жалбу првостепени орган истиче да је жалба неоснована из свих разлога наведених у ожалбеном решењу. Истиче да наводи жалиоца да поступајући инспектор није утврдио чињенично стање пре доношења ожалбеног решења, односно да није утврђено у каквом стању je траса канала у који су постављени електро енергетски каблови, те да није констатовано да је канал затрпан и недостаје само завршни слој су неосновани обзиром да је чињенично стање утврђено и документовано фотодокументацијом, и да се јасно види да се ради о раскопаној јавној површини где су радови окончани противно одредбама члана 51. став 1. Одлуке о одржавању чистоће и комуналном реду. Предлаже да Градско веће одбије жалбу као неосновану.

Увидом у списе предмета утврђено је:

-да је дана 23. децембра 2025. године поступајући комунални инспектор изашао на лице места и записнички констатовао да су у улици Ломина, Мутапова и Бате Јанковић тротоари и коловоз  раскопани ради постављања прикључних електроенергетских каблова од стране Електродистрибуције Чачак уз претходно прибављање одобрења од Градске управе за урбанизам града Чачка и ЈП Градац Чачак, али да раскопана површина није враћена у првобитно стање, а све записникчки што је констатовано је уједно и фотографисано.

- да је ЈП Градац Чачак дао сагласност на раскопавање предметне површине јавне намене.

- да је поступајући инспектор дана 25. децембра 2025. године донео решење којим је наложено Електродистрибуцији Србије доо Бегора, огранак Електродистрибуције у Чачку да у року од 3 (три) дана од дана пријема решења раскопану површиниу јаавне намене у улици Ломиној, Мутаповој и Бате Јанковић и врати  у првобитно стање.

Чланом 11. Одлуке о путевима („Сл. лист града Чачка“ број 8/2017 и 9/2021)  прописано је да се Управљачу поверава вршење јавних овлашћења а која се односе на издавање сагласности за грађење односно постављање водовода, канализације, топловода, гасовода и других сличних објеката, као и телекомуникационих и електро водова, инсталација, постројења и сл. на општинском и некатегорисаном путу и улици и заштитном појасу општинског и некатегорисаног пута и улице.

Чланом 26. исте Одлуке прописано је да је забрањено свако чињење којим се оштећује или би се могао оштетити пут или ометати одвијање саобраћаја на путу. 

Чланом 51. Одлуке о одржавању чистоће и комуналном реду прописано је да 

 „Инвеститор радова на раскопавању површина јавне намене, дужан је да без одлагања поправи раскопану површину јавне намене, у складу са условима одређеним у уговору са ЈП "ГРАДАЦ" ЧАЧАК и одобрењу за раскопавање, ако је одобрење издато. 

Радови се морају извести у складу са важећим прописима и техничким нормативима и стандардима који важе у грађевинарству, а односе се на изградњу и реконструкцију улица и путева. 

Новосаграђене и реконструисане улице не могу се раскопавати у року од три године од завршетка изградње или реконструкције, осим у случају из члана 48. став 1. ове одлуке. 

Уколико се на делу асфалтираних тротоара изврши ископ рова за постављање инсталација, инвеститор радова на раскопавању дужан је да уради поправку рова и асфалтирање комплетне површине тротоара асфалтом гранулације 0-8 мм, мин. дебљине 5 цм. 

ЈП "ГРАДАЦ" ЧАЧАК дужно је да врши надзор над извођењем радова на поправци раскопане површине јавне намене ради утврђивања чињенице да ли је инвеститор извршио поправку раскопане површине јавне намене у складу са условима одређеним у уговору са ЈП "ГРАДАЦ" ЧАЧАК и одобрењу за раскопавање, ако је одобрење издато и да о извршеном надзору састави записник.
Уколико инвеститор не поступи у складу са одредбом става 1. овог члана, комунални инспектор ће решењем наложити поправку раскопане површине јавне намене у року од три дана, а евентуално принудно извршење ће спровести преко ЈП "ГРАДАЦ" ЧАЧАК, на терет инвеститора који је извршио раскопавање.“


По разматрању жалбе и осталих списа предмета, као и оцене свих доказа Градско веће града Чачка налази да је жалба  неоснована.  

Првостепени орган је правилно поступио када је донео ожалбено решење којим је наредио жалиоцу да у року од 3 (три) дана од дана пријема решења раскопану површиниу јаавне намене у улици Ломиној, Мутаповој и Бате Јанковић врати  у првобитно стање. Увидом у јавно доступне податке РГЗ – Службе за катастар непокретности и лист непокретности број 9156 КО Чачак, утврђено је да је предметна к.п. бр. 431 КО Чачак у јавној својини града Чачка, по намени улица, те је жалилац био у обавези да јавну површину након раскопавања врати у првобитно стање, односно асвалтира, што жалилац није учинио а коју чињеницу у жалби и не спори. Наводи жалиоца да је решење паушално написано и да није употпуности утврђено чињенично стање су неосновани обзиром да су истим констатоване све чињенице одлучујуће за доношење ожалбеног решења, а увидом у списе предмета  документоване и фотографијама са лица места. Чланом 51. Одлуке  о одржавању чистоће и комуналном реду  између осталог прописано је да уколико се на делу асфалтираних тротоара изврши ископ рова за постављање инсталација, инвеститор радова на раскопавању дужан је да уради поправку рова и асфалтирање комплетне површине тротоара асфалтом гранулације 0-8 мм, мин. дебљине 5 цм, што жалилац није извршио и што пуномоћник жалиоца не спори у наводима жалбе. Неосновани су наводи жалбе  о спремности жалиоца да изврши наведене радове али је у томе био ометен од стране власника суседне катастарске парцеле приликом постављања монтажне бетонске ограде, обзиром да завршни слој асвалта није постављен дуж целе  улице, а не само у делу где се поставља монтажна бетонска ограда. Такође комунална инспекција није надлежна за регулисање  јавног реда и мира  у случају ремећења истог, већ друге надлежне институције, посебно имајући  у виду чињеницу да је поступајући комунални инспектор утврдио да жалилац има потребна  одобрења за извођење радова прибављена како од Градске управе за урбанизам града Чачка, тако и од ЈП „Градац“ Чачак, те су имовинско правни односи регулисани обзиром на наведена одобрења и нису били сметња за завршетак радова односно да раскопана јавна површина буде враћена у првобитно стање. 
На основу изнетог, Градско веће града Чачка одлучило је као диспозитиву. 

ПОУКА О ПРАВНОМ ЛЕКУ: Ово Решење је коначно и против њега није допуштена  жалба али се може покренути управни спор пред Управним судом у Београду- Одељење у Крагујевцу у року од 30 дана од дана пријема Решења.

ДВАНАЕСТА ТАЧКА:
ДОНОШЕЊЕ РЕШЕЊА ПО ЖАЛБИ ПУНОМОЋНИКА ЖАЛИОЦА СТАМБЕНЕ ЗАЈЕДНИЦЕ ЦАРА ДУШАНА 11 НА РЕШЕЊЕ ГРАДСКЕ УПРАВЕ ЗА ИНСПЕКЦИЈСКИ НАДЗОР ГРАДА ЧАЧКА БРОЈ 355-1059/2025 ОД 20. НОВЕМБРА 2025. ГОДИНЕ

Мирослав Петковић у уводном излагању по овој тачки дневног реда упознао чланове Градског већа са предлогом решења по жалби Стамбене заједнице Цара Душана 11 на Решење Градске управе за инспекцијски надзор града Чачка.
По упознавању са предлогом и дискусијом Славице Драгутиновић, Градско веће је једногласно донело

РЕШЕЊЕ


УСВАЈА СЕ жалба Стамбене заједнице Цара Душана 11, 11А и 11Б Чачак, коју по пуномоћју заступа Неда Ђорђевић, адвокат из Чачка, изјављена на Решење комуналног инспектора Градске управе за инспекцијски надзор града Чачка, 355-1059/2025-IV-6-05 од 20. новембра  2025. године.
ПОНИШТАВА СЕ Решење комуналног инспектора Градске управе за инспекцијски надзор града Чачка бр. 355-1059/2025-IV-6-05 од 20. новембра  2025. године и предмет враћа првостепеном органу на поновни поступак.
О б р а з л о ж е њ е

Комунални инспектор Градске управе за инспекцијски надзор града Чачка, донео је решење, број 355-1059/2025-IV-6-05 од 20. новембра  2025. године којим се налаже Стамбеној заједници Цара Душана 11, 11А и 11Б Чачак, да у року од 7 дана од дана пријема решења изврши уклањање рампе за паркирање, коју је поставила на површини јавне намене, поред стамбено-пословног објекта, на к.п. бр. 490/25 КО, у ул. Цара Душана број 11, 11А и 11Б, у Чачку, те да уколико именовани у остављеном року не поступи по решењу комуналног инспектора, чини прекршај, а извршење ће се спровести преко другог лица о трошку именованог. 

На донето решење жалбу је благовремено изјавио пуномоћник жалиоца Стамбене заједнице Цара Душана 11, 11А и 11Б, Неда Ђорђевић, адвокат из Чачка, због повреде одредаба управног поступка, погрешно и непотпуно утврђеног чињеничног стања и погрешне примене материјалног права. Истиче се да је побијано решење нејасно, јер се из изреке решења не може утврдити да ли је рампа постављена на к.п. бр. 490/25 КО Чачак или на другој површини јавне намене поред стамбено-пословног објекта, те да ако је и постављена на наведеној парцели, нетачан је закључак првостепеног органа да је иста постављена на површини јавне намене, нити к.п.бр 490/25 представља власништво града, те да, иако је формално уписана у јавним књигама као јавна својина града Чачка, ова парцела представља земљиште под објектом и земљиште за редовну употребу објекта, те сходно општим правилима имовинског права из Закона о основама својинско правних односа и одредбама Закона о планирању и изградњи та парцела је у власништву власника стамбено пословне зграде, односно власника њених посебних делова. Даље наводи да је предметна стамбено пословна зграда изграђена од стране некадашњег ГП Хидроградља, на земљишту које је уступио Институт за воћарстви и да  постоје услови за уређење простора издати од стране Комитета за урбанизам, стамбене и комуналне делатности којима је прописано да се паркирање возила на локацији има предвидети само за кориснике стамбеног простора у задњем делу локације. Истиче да из наведеног произилази да целокупна парцела 490/25 представља простор за изградњу стамбено пословног објекта, за паркирање возила и зелене површине, те да су у том сислу власници станова овлашћени да одлуком на седници скупштине стамбене заједнице одлуче о постављању рампе, како би се паркирање у унутрашњем дворишту зграде уредило према планским актима. Напомиње да је таква одлука донета и на основу исте је рампа и постављена, те да парцела број 490/25 ни у једном свом делу не представља површину јавне намене, нити простор на коме је рампа постављена представља отворени стамбени блок у смислу Одлуке о одржавању чистоће и комуналном реду, тако да се на спорни однос не може применити ни Закон о комуналним делатностима нити наведена одлука, већ се има применити Закон о становању и одржавању зграда. Поред тога, првостепени орган је, све и да се наведена одлука може применити, погрешно применио члан 11. Одлуке јер се рампа не може подвести под друге ствари и предмете. Предлаже да другостепени орган поништи побијано решење и предмет врати првостепеном органу на поновни поступак и одлучивање.

У одговору на жалбу првостепени орган  истиче да је жалба неоснована, односно неосноване су тврдње жалиоца да је решење неправилно и донето на основу непотпуно и погрешно утврђеног чињеничног стања. Истиче да је поступајући инспектор неспорно утврдио чињенично стање на основу фактичког стања из јавно доступних података РГЗ-а, односно водио се формално правним статусом парцеле, тако да је неоснована тврдња жалиоца да површина на којој је постављена рампа није површина јавне намене иако је формално у катастру уписана  као власништво Града и да та парцела представља земљиште под објектом. Истиче да је у конкретној правној ствари примењена Одлука о одржавању чистоће и комуналном реду, односно члан 11. став 1 тачка 15. којом је прописана забрана остављања на површинама јавне намене, између осталог и других ствари, те да та одредба даје простора да се предметна рампа подведе под друге ствари  и предмете који утичу на комунални ред, обзиром да је постављена на површини јавне намене.   

По разматрању жалбе и осталих списа предмета, као и оцене свих доказа Градско веће града Чачка, налази да је  жалба основана.

Првостепени орган није у потпуности и на правилан начин утврдио све чињенице које су од утицаја на решење ове правне ствари, јер се из списа предмета не може на поуздан начин  утврдити да ли се ради о земљишту за редовну употребу зграде или о површини јавне намене у смислу одредаба Одлуке о оджавању чистоће и комуналном реду, односно изрека решења је неодређена јер није јасно дефинисано место односно парцела на којој је постављена предметна рампа, а која чињеница се жалбом и оспорава. Наиме, жалилац је у прилогу жалбе доставио доказе које је потребно ценити, као и прецизно утврдити где је постављена рампа, обзиром да од тога зависи примена материјаних прописа односно да ли се ради о површини јавне намене и примени Одлуке о одржавању чистоће и комуналном реду или о земљишту за редовну употребу зграде, у ком случају би се имао применити  Закон о становању и одржавању зграда („Сл. гласник РС“ бр.104/2016 и 9/2020-др.закон),  обзиром да се о начину коришћења земљишта за редовну употребу зграде доноси одлука Скуштине стамбене заједнице, у складу са  чланом  42. став 1. тачка 16. Закона о становању и одржавању зграда,  односно по поступку и на начин прописан Законом.   
У поновном поступку првостепени орган ће имајући у виду напред изнето правилно и у потпуности утврдити чињенично стање, односно ценити све доказе и наводе жалбе и јасно и недвосмислено навести место где је рампа постављена као би се правилно и на закону засновано решила ова правна ствар.

ПОУКА О ПРАВНОМ СРЕДСТВУ: Ово решење је коначно и против њега није допуштена жалба али се може покренути управни спор пред Управним судом у Београду - одељење у Крагујевцу у року од 30 дана од дана пријема решења.

ТРИНАЕСТА ТАЧКА:
ДОНОШЕЊЕ РЕШЕЊА ПО ЖАЛБИ ВУЧКОВИЋ АЛЕКСАНДРА ИЗ ЧАЧКА НА РЕШЕЊЕ ЦЕНТРА ЗА СОЦИЈАЛНИ РАД ГРАДА ЧАЧКА БРОЈ 533-64-96/2026 ОД 26. ФЕБРУАРА 2026. ГОДИНЕ
Мирослав Петковић у уводном излагању по овој тачки дневног реда упознао чланове Градског већа са предлогом решења по жалби Вучковић Александра из Чачка на решење Центра за социјални рад града Чачка.

По упознавању са предлогом Градско веће је једногласно донело

РЕШЕЊЕ
ОДБИЈА СЕ жалба Вучковић Александра из Чачка, изјављена на Решење Центра за социјални рад града Чачка број 553-64-96/2026 од 26. фебруара 2026. године, као неоснована. 

О б р а з л о ж е њ е
Центар за социјални рад града Чачка донео је Решење којим се одбија захтев Вучковић Александра из Чачка, улица Светозара Марковића бр.36, за признавање права на привремену новчану помоћ, као неоснован.

На донето Решење жалбу је благовремено изјавио Вучковић Александар, у којој истиче да је у образложењу оспореног решења наведено да је дугогодишњи корисник социјалне помоћи, а заправо ту помоћ користи непуне 4 године, да приликом обиласка стана у коме живи није утврђено нити у решењу наведено да нема грејања пуних 9 година, јер нема средстава да исто плаћа, те да уколико му помоћ не буде одобрена, доћи ће до искључења струје, воде и других услуга. Истиче да нико неће да запосли лице од 55 година, а помоћ коју добија користи за плаћање обавеза и уколико иста буде ускраћена те обавезе неће моћи да измирује.


У одговору на жалбу првостепени орган истиче да остаје при свим наводима ожалбеног решења. Даље истиче да су неосновани наводи жалбе који се односе на то да је у ожалбеном решењу наведено да је дугогодишњи корисник новчане помоћи а заправо је корисник непуне 4 године, из разлога што је у решењу наведено да је жалилац дугогодишњи корисник у смислу материјалних давања преко Центра за социјални рад, односно именовани је на евиденцији Центра од 2017. године. Наводи да је од 2017. године Вучковић Александру више пута одобравана једнократна новчана помоћ, привремена новчана помоћ, помоћ у натури, као и делимична накнада трошкова комуналних услуга. На крају истиче  да је чланом 29. став 1. Одлуке о правима и услугама у социјалној заштити из надлежности града Чачка, јасно прописано ко може остварити право на привремену новчану помоћ, а обзиром да је Вучковић Александар радно способно лице, та чињеница представља сметњу за признавање права на привремену новчану помоћ. Предлаже да другостепени орган одбије жалбу као неосновану. 

Увидом у списе предмета утврђено је:

· да се Вучковић Александар,  обратио Центру за социјални рад града Чачка, захтевом за остваривање права на  привремену новчану помоћ;

· да је уз захтев приложено: очитана лична карта; Записник о изјави странке о броју чланова домаћинства  и имовини коју поседује; Уверење Градске управе за локалну пореску администрацију да се Вучковић Александар налази у евиденцији пореских обвезника, по основу пореза на имовину и да је измирио доспеле обавезе;Уверење Министарства финансија-Пореска управа Чачак да се Вучковић Александар не налази у евиденцији пореских обвезника; Уверење МУП-а, Полицијска управа Чачак, да Вучковић Александар није евидентиран као власник возила у ЈРВ; Уверење НСЗ-Филијала Чачак, да се Вучковић Александар налази на евиденцији лица која траже запослење од 2011. године; Уверење РФЗО- Филијала Чачак о пријавама и одјавама осигурања, стажу зарадама и накнадама зарада; Подаци из Информационог система СОЗИС-извод из регистра социјална карта.

· да је Стручни тим Центра за социјални рад града Чачка,  дана 25. фебруара 2026. године, уз претходно дат стручни налаз и мишљење социјалног радника, донео Закључак да се одбије захтев ВучковићАлександра за признавање права на привремену новчану помоћ, из разлога што је Вучковић Александар радно способно лице; 

· да је на предлог Стручног тима, Центар за социјални рад града Чачка, дана 26. фебруара 2026. године, донео Решење о одбијању захтева Вучковић Александра за признавање права на привремену новчану помоћ.
· да је Вучковић Александар, ожалбено решење примио 4. марта 2026. године, а у остављеном року, 12. марта 2026. године изјавио жалбу;
Чланом  29. став 1. Одлуке о правима и услугама у социјалној заштити из надлежности града Чачка („Сл. лист града Чачка“ бр. 2/2013, 22/2013, 20/2016, 27/2021, 22/2023-др. одлука и 9/2025) прописано је:

„ Привремену новчану помоћ може остварити појединац који је неспособан за рад, односно породица у којој су сви чланови неспособни за рад у смислу Закона о социјалној заштити, а налази се у стању социјалне потребе, који због неиспуњавања једног од кумулативних услова за остваривање права на новчану социјалну помоћ у складу са Законом о социјалној заштити, исту не може да оствари.

Право из става 1. овог члана остварује се по поступку за остваривање права на новчану социјалну помоћ.

Висина привремене новчане помоћи одређује се у зависности од номиналног износа новчане социјалне помоћи које решењем утврђује министар надлежан за социјалну заштиту.

Право на привремену новчану помоћ признаје се од дана подношења захтева а најдуже до краја календарске године.“

По разматрању жалбе и осталих списа предмета, као и оцене свих доказа Градско веће града Чачка налази да је жалба  неоснована.

Првостепени орган је правилно поступио када је на предлог Стручног тима Центра за социјални рад, донео ожалбено решење којим је одбио захтев Вучковић Александра за признавање права на привремену новчану помоћ, обзиром да жалилац не испуњава услове за остваривање права на привремену новчану помоћ, јер се ради о радно способном лицу, односно лицу које није радно неспособно у смислу одредаба члана 85. став 2. тачка 1) и 7) Закона о социјалној заштити („Сл. гласник РС“ бр. 24/2011 и 117/2022-одлука УС) којим је прописано да су неспособни за рад у смислу овог закона, између осталог, жена и мушкарац који су навршили године живота одређене прописима о пензијском и инвалидском осигурању као услов за старосну пензију  и лице коме је утврђен трећи степен радне способности у складу са прописима којима се уређује запошљавање особа са инвалидитетом. 
Наводи жалбе којима се оспорава дужина коришћења социјалне помоћи су неосновани обзиром да је првостепени орган наводећи да је жалилац дугогодишњи корисник материјалних давања  указао да је жалилац корисник у смислу свих давања од стране Центра за социјални рад и то од 2017. године, како у виду једнократне и привремене новчане помоћи тако и у виду помоћи у натури  кроз новчана средства за набавку огрева  и остваривања права на делимичну накнаду трошкова комуналних услуга и то услуге водоснабдевања и услуге изношења смећа.

Остали наводи жалбе којима се указује на тешку материјалну ситуацију немају утицаја на другачије решење ове правне ствари, па је  Градско веће града Чачка одлучило  као у диспозитиву.
ПОУКА О ПРАВНОМ СРЕДСТВУ: Ово решење је коначно и против њега није допуштена  жалба али се може покренути управни спор пред Управним судом у Београду - Одељење у Крагујевцу у року од 30 дана од дана пријема Решења.

ЧЕТРНАЕСТА ТАЧКА:
ДОНОШЕЊЕ РЕШЕЊА ПО ЖАЛБИ ИЛИЋ СЕЛЕНЕ ИЗ ЧАЧКА НА РЕШЕЊЕ ЗАМЕНИКА ГРАДОНАЧЕЛНИКА ГРАДА ЧАЧКА БРОЈ 67-133/2025-II ОД 11. ДЕЦЕМБРА 2025. ГОДИНЕ

Мирослав Петковић у уводном излагању по овој тачки дневног реда упознао чланове Градског већа са предлогом решења по жалби Илић Селене из Чачка на Решење заменика Градоначелника града Чачка.
По упознавању са предлогом и дискусијом Милке Владисављевић, Александра Каплановића и Милоша Обреновића, Градско веће је једногласно донело

РЕШЕЊЕ

Одбија се приговор Илић Селене из Чачка изјављен на Решење Заменика градоначелника града Чачка о додели студентских и ученичких стипендија и једнократних награда за  школску 2025/2026. годину, број 67-133/2025-II од 11. децембра 2025. године, као неоснован.

О б р а з л о ж е њ е
Заменик градоначелник града Чачка, на предлог Комисије за финансијску подршку ученицима и студентима, донео је Решење о додели студенских и ученичких стипендија и једнократних награда за школску 2025/2026. годину, број 67-133/2025-II од 11. децембра 2025. године, којим се у тачки VIII наведеног решења одбијa захтев Илић Селене из Чачка  за доделу  једнократне награде  за освојено  I, II или III место  на републичким школским такмичењима из наставних предмета, који се реализују по програму Министарства просвете.
На донето Решење приговор  је благовремена изјавила Илић Селена у коме моли да се још једном размотри захтев за доделу једнократне награде за освојено 1. место  из физике на 67. Државном такмичењу талентованих ученика основних и средњих школа по научним дисциплинама Републике Србије које је одржано у Крагујевцу 24. маја 2025. године, јер се у складу са тачком IV наведеног решења додељују једнократне награде ученицима основних и средњих школа за освојено I, II или III место  на Републичким школским такмичењима из наставних предмета који се реализују по програму Министарства просвете. Истиче да је на Регионалном такмичењу из физике које је одржано у Чачку 27. априла 2025. године, такође освојила I место, али да је у оспореном решењу наведено да се не награђује постигнут успех на регионалном такмичењу, те да сматра да је потребно наградити постигнути успех на Државном такмичењу. У прилогу је доставила копије диплома са наведених такмичења и тодиплому за освојено 1. место из области физике на 67. Државном такмичењу талентованих ученика основних и средњих школа по научним дисциплинама Републике Србије од 24.маја 2025. године и дипломуза освојено 1. место из физике на регионалном такмичењу талентованих ученика по наставним предметима и научним дисциплинама Републике Србије од 20. априла 2024. године.

Увидом у списе предмета утврђено је:
· да је Илић Селена дана  28.  новембра 2025. године, Градској управи за друштвене делатности града Чачка, благовремено доставила захтев за доделу финансијске подршке ученицима и студентима академских студија за школску 2025/2026 годину, потврду Гимназије  у Чачку број 144/40 од 25. новембра 2025. године о редовном школовању у школској 2025/2026. години;  потврду Средње музичке школе „Др Војислав Вучковић“ у Чачку да је Илић Селена редовна ученица  другог разреда СМШ „Др Војислав Вучковић у школској 2025/2026. години; очитану личну карту за мајку Илић Биљану; копију дипломе за освојено 1. место из Физике на регионалном такмичењу по научним дисциплинама и смотри истраживачких радова талената Србије ученика средњих школа од 27. априла 2025. године; копију дипломе за освојену I награду VII b категорија теорије музике, на 32. Републичком такмичењу из солфеђа и теоретских предмета , које организује Удружење музичких и балетских педагога Србије од 18. децембра 2024. године.
  Приговор је неоснован из следећих разлога:


 Чланом 6.  став 1. алинеја друга Одлуке о финансијској подршци ученицима и студентима („Сл. лист града Чачка бр. 19/2013 и 7/2014) прописано је да право на финансијску подршку у виду једнократне награде имају ученици основних и средњих школа који на републичким школским такмичењима  из наставних предмета, а по Програму и календару такмичења Министарства просвете науке и технолошког развоја, освоје прво, друго или треће место.  

Чланом 8. исте Одлуке прописано је да:

„Право на финансијску подршку из члана 5. и 6. Одлуке остварује се на основу објављеног конкурса за доделу финансијске подршке.

Одлуку о расписивању конкурса доноси Комисија за финансијску подршку ученицима и студентима.

Конкурс се расписује у периоду од 30. октобра до 30. новембра текуће школске године.“

Како је Илић Селена  уз захтев за доделу финансијске подршке ученицима и студентима академских студија за школску 2025/2026. годину доставила копију дипломе за освојено 1. место из Физике на регионалном такмичењу по научним дисциплинама и смотри истраживачких радова талената Србије ученика средњих школа од 27. априла 2025. године и копију дипломе за освојену I награду VII b категорија теорије музике, на 32. Републичком такмичењу из солфеђа и теоретских предмета, које организује Удружење музичких и балетских педагога Србије од 18. децембра 2024. године, за које се,  имајући у виду одредбе члана 6.  став 1. алинеја друга Одлуке о финансијској подршци ученицима и студентима („Сл. лист града Чачка бр. 19/2013 и 7/2014), не додељује једноградна награда, то је првостепени орган правилно поступио када је донео оспорено решење, јер подносилац приговора није испуњавала услове за доделу ове награде, обзиром да није доставила диплому са републичког такмичења за које се може доделити награда.
Наводи односно молба подносиоца приговора да се још једном размотри захтев за доделу једнократне награде ученицима основних и средњих школа за освојено освојено  I, II или III место  на републичким школским такмичењима из наставних предмета, који се реализују по програму Министарства просвете, науке и технолошког развоја, уз који приговор је приложила диплому за освојено 1. место  из физике на 67. Државном такмичењу талентованих ученика основних и средњих школа по научним дисциплинама Републике Србије које је одржано у Крагујевцу 24. маја 2025. године, немају утицаја на другачије решење ове правне ствари, обзиром да је Одлуком о финасијској подршци ученицима и студентима јасно прописани поступак, услови и начин доделе награда, а подносилац приговора је у року одређеном конкурсом који је трајао од 3. новембра до 30. новембра 2025. године, доставила дипломе за које се  сагласно Одлуци не додељује једнократна награда, док је диплому за остварени успех на државном такмичењу, за које се награда може доделити јер се ради о такмичењу које је државног карактера и налази се у календару Министарства просвете, доставила накнадно уз приговор, односно након истека рока за Конкурс.

На основу изнетог Градско веће града Чачка одлучило је као у диспозитиву.

ПОУКА О ПРАВНОМ СРЕДСТВУ: Ово Решење је коначно и против њега није допуштена  жалба али се може покренути управни спор пред Управним судом у Београду- Одељење у Крагујевцу у року од 30 дана од дана пријема Решења.

ПЕТНАЕСТА ТАЧКА:
ДОНОШЕЊЕ РЕШЕЊА ПО ЖАЛБИ ЈЕЧМЕНИЋ ЛУЦИЈЕ ИЗ ЧАЧКА НА РЕШЕЊЕ ЗАМЕНИКА ГРАДОНАЧЕЛНИКА ГРАДА ЧАЧКА БРОЈ 67-133/2025-II ОД 11. ДЕЦЕМБРА 2025. ГОДИНЕ

Мирослав Петковић у уводном излагању по овој тачки дневног реда упознао чланове Градског већа са предлогом решења по жалби Јечменић Луције из Чачка на Решење заменика Градоначелника града Чачка.
По упознавању са предлогом, Градско веће је једногласно донело
РЕШЕЊЕ

Одбија се приговор Јечменић Луције из Чачка коју заступа законски заступник, мајка Јечменић Катарина, изјављен на Решење Заменика градоначелника града Чачка о додели студентских и ученичких стипендија и једнократних награда за  школску 2025/2026. годину, број 67-133/2025-II од 11. децембра 2025. године, као неоснован.

О б р а з л о ж е њ е
Заменик градоначелника града Чачка, на предлог Комисије за финансијску подршку ученицима и студентима, донео је Решење о додели студенских и ученичких стипендија и једнократних награда за школску 2025/2026. годину, број 67-133/2025-II од 11. децембра 2025. године, којим се у тачки VIII наведеног решења одбијa захтев Јечменић Луције из Чачка  за доделу  једнократне награде  за освојено  I, II или III место  на републичким школским такмичењима из наставних предмета, који се реализују по програму Министарства просвете. 
На донето Решење приговор  је благовремена изјавила Јечменић Луција, коју заступа законски заступник, мајка Јечменић Катарина, у коме истиче да је након пријема оспореног решења утврдила да Јечменић Луција није остварила право на доделу једнократне финансијске награде за освојено друго место на републичком такмичењу из историје, већ се налази на списку где не остварује право на награду за истраживачки рад на регионалном такмичењу. Претпоставља да је дошло до превида, прилаже диплому за освојено друго место из историје и предлаже да се иста уважи.

Увидом у списе предмета утврђено је:
· да је Јечменић Луција дана  18.  новембра 2025. године, Градској управи за друштвене делатности града Чачка, благовремено доставила захтев за доделу финансијске подршке ученицима и студентима академских студија за школску 2025/2026 годину; потврду Машинско саобраћајне школе  у Чачку број 266 од 5. новембра 2025. године о редовном школовању у школској 2025/2026. години;  очитану личну карту за мајку Јечменић Катарину; две копије дипломе за освојено 1. место из Историје на регионалном такмичењу по научним дисциплинама и смотри истраживачких радова талената Србије ученика средњих школа од 27. априла 2025. године.

  Приговор је неоснован из следећих разлога:


 Чланом 6.  став 1. алинеја друга Одлуке о финансијској подршци ученицима и студентима („Сл. лист града Чачка бр. 19/2013 и 7/2014) прописано је да право на финансијску подршку у виду једнократне награде имају ученици основних и средњих школа који на републичким школским такмичењима  из наставних предмета, а по Програму и календару такмичења Министарства просвете науке и технолошког развоја, освоје прво, друго или треће место.  

Чланом 8. исте Одлуке прописано је да:

„Право на финансијску подршку из члана 5. и 6. Одлуке остварује се на основу објављеног конкурса за доделу финансијске подршке.

Одлуку о расписивању конкурса доноси Комисија за финансијску подршку ученицима и студентима.

Конкурс се расписује у периоду од 30. октобра до 30. новембра текуће школске године.“

Како је Јечменић Луција  уз захтев за доделу финансијске подршке ученицима и студентима академских студија за школску 2025/2026. годину доставила две копије дипломе за освојено 1. место из Историје на регионалном такмичењу по научним дисциплинама и смотри истраживачких радова талената Србије ученика средњих школа од 27. априла 2025. године, за које се,  имајући у виду одредбе члана 6.  став 1. алинеја друга Одлуке о финансијској подршци ученицима и студентима („Сл. лист града Чачка бр. 19/2013 и 7/2014), не додељује једноградна награда, то је првостепени орган правилно поступио када је донео оспорено решење, јер подносилац приговора није испуњавала услове за доделу ове награде, обзиром да није доставила диплому са републичког такмичења за коју се може доделити награда.
Наводи односно молба подносиоца приговора да се уважи приговор и диплома за освојено 2. место  из области историје на 67. Државном такмичењу талентованих ученика основних и средњих школа по научним дисциплинама Републике Србије које је одржано у Крагујевцу 24. маја 2025. године, а коју диплому је подносилац приговора накнадно доставила уз приговор, немају утицаја на другачије решење ове правне ствари, обзиром да је Одлуком о финасијској подршци ученицима и студентима јасно прописани поступак, услови и начин доделе награда, а подносилац приговора је у року одређеном конкурсом који је трајао од 3. новембра до 30. новембра 2025. године, доставила две копије исте дипломе за које се  сагласно Одлуци не додељује једнократна награда, док је диплому за остварени успех на државном такмичењу, за које се награда може доделити јер се ради о такмичењу које је државног карактера и налази се у календару Министарства просвете, доставила накнадно уз приговор, односно након истека рока за Конкурс.

На основу изнетог Градско веће града Чачка одлучило је као у диспозитиву.
ПОУКА О ПРАВНОМ СРЕДСТВУ: Ово Решење је коначно и против њега није допуштена  жалба али се може покренути управни спор пред Управним судом у Београду- Одељење у Крагујевцу у року од 30 дана од дана пријема Решења.

ШЕСНАЕСТА ТАЧКА:
ДОНОШЕЊЕ РЕШЕЊА О УПОТРЕБИ СРЕДСТАВА СТАЛНЕ БУЏЕТСКЕ РЕЗЕРВЕ И СТАВЉАЊУ ВАН СНАГЕ РЕШЕЊА ГРАДСКОГ ВЕЋА БРОЈ 06-173/2025-III ОД 7. НОВЕМБРА 2025. ГОДИНЕ 
У оквиру ове тачке дневног реда а након уводног излагања Љиљане Станишић, Градско веће је једногласно донело следеће

РЕШЕЊЕ

1. Из  средстaва утврђених Одлуком о буџету града Чачка за 2026. годину („Сл. лист града Чачка“ бр. 21/2025) раздео 2, Градско веће, функционална класификација 130, апропријација 19, економска класификација 499 ,,Средства резерве - Стална буџетска резерва“, извор финансирања 01 (Издаци из средстава буџета Града), Директни корисник буџетских средстава - Градско веће града Чачка, Програм 0602, Опште услуге локалне самоуправе, програмска  активност 0010 - Стална буџетска резерва, одобравају се средства у износу од 1.500.000,00 динара, на име помоћи за санацију штете настале услед елементарних непогода на територији града Чачка и то:
	Редни бр.
	Име и презиме
	Место
	Износ
	Оштећење

	1.
	Милан Петровић
	Прислоница
	500.000,00
	Грађевински објект (помоћни објекат)

	2.
	Петар Спасојевић
	Виљуша бб
	500.000,00
	Грађевински објект (економски и помоћни објекат)



	3.
	Марко Јаћимовић
	Љубић
	500.000,00
	Столарска радионица


2. Средства из тачке 1. Решења распоређују се на апропријацију 59/1, Економска класификација 484 – Накнаде ште за повреде или штету насталу услед емеметнтарних непогода или других природних узрока, Расход по наменама 4841  - Накнаде штете за повреде или штету насталу услед елементарних непогода или других природних узрока, Функционална класификација 220, извор финансирања 01 (Издаци из средстава буџета Града), Раздео 5, Директни корисник буџетских средстава Градска управа за опште и заједничке послове, Програм 0602 Опште услуге локалне самоуправе, Програмска активност 0014 Управљање у ванредним ситуацијама.
3. О извршењу овог решења стараће се Градска управа за финансије града Чачка. 

4. Решење Градског већа о употреби сталне буџетске резерве, број 06-173/2025-III од 7. новембра 2025. године ставља се ван снаге јер исто није реализовано, обзиром да средства која су опредељена решењем које се ставља ван снаге нису пренета лицима наведеним у Решењу, број 06-173/2025-III од 7. новембра 2025. године.
5. Ово решење објавити у ,,Службеном листу града Чачка“.
Владан Милић обавестио је чланове Градског већа да је одлучено по свим тачкама дневног реда, па је 43. седницу Градског већа закључио у 10 часова и 30 минута.
ГРАДСКО ВЕЋЕ
Број: 06-60/2026-III
20. март 2026. године
ПРЕДСЕДАВАЈУЋИ СЕДНИЦОМ
Владан Милић
заменик градоначелника
Записник са 43. седнице Градског већа усвојен је на 44. седници Градског већа број 06-64/2026-III од 28. априла 2026. године.

